Þingræður haldnar á Alþingi Íslendinga

Alþingi hefur borist bréf frá 10. þm. Reykv. s., Jóni Þór Ólafssyni, þar sem hann segir af sér þingmennsku frá og með deginum í dag, 8. september 2015. Les ég nú bréf frá hv. þingmanni, sem er dagsett í Reykjavík 4. september sl.: „Forseti Alþingis, hr. Einar Kristinn Guðfinnsson. Með þessu bréfi segi ég af mér þingmennsku við lok 144. þings, þriðjudaginn 8. september næstkomandi. Ég þakka starfsfólki Alþingis, þingmönnum, ráðherrum, Pírötum og landsmönnum öllum fyrir árangurs- og lærdómsríkt samstarf á undanförnum tveimur árum. Haustið fer í að taka saman þann lærdóm og gera landsmönnum aðgengilegan á internetinu. Með trú á aukna vernd borgararéttinda og eflingu lýðræðis í landinu. Þið finnið mig í grasrótinni. Virðingarfyllst Jón Þór Ólafsson, 10. þingmaður Reykjavíkurkjördæmis suður.“ Við þingmennskuafsal Jóns Þórs Ólafssonar tekur Ásta Guðrún Helgadóttir sæti hans á Alþingi og verður 10. þm. Reykv. s. Ég vil af þessu tilefni færa Jóni Þór Ólafssyni þakkir fyrir starf sitt á Alþingi. Hann hefur á meðan hann gegndi þingmennsku meðal annars átt sæti sem áheyrnarfulltrúi í forsætisnefnd og gegnt starfi þingflokksformanns og þannig komið að stjórn þinghaldsins. Óska ég honum farsældar í þeim störfum sem hann tekur sér fyrir hendur. Ásta Guðrún Helgadóttir hefur áður tekið sæti á Alþingi og býð ég hana velkomna til starfa.

Borist hefur bréf frá þingflokksformanni Samfylkingarinnar, Helga Hjörvar, um að 5. þm. Norðvest., Guðbjartur Hannesson, geti ekki gegnt þingmennsku á næstunni. Í dag tekur því sæti 1. varamaður á lista Samfylkingarinnar í kjördæminu, Ólína Kjerúlf Þorvarðardóttir. Ólína Kjerúlf Þorvarðardóttir hefur áður tekið sæti á Alþingi og er boðin velkomin til starfa að nýju.

Borist hefur eftirfarandi tilkynning um breytingu á stjórn þingflokks Framsóknarflokksins: Ásmundur Einar Daðason er formaður, Þórunn Egilsdóttir er varaformaður og Willum Þór Þórsson er ritari. Borist hefur tilkynning um breytingu á stjórn þingflokks Bjartrar framtíðar: Brynhildur Pétursdóttir er formaður, Páll Valur Björnsson er varaformaður og Björt Ólafsdóttir er ritari. Borist hefur tilkynning um eftirfarandi breytingu á stjórn þingflokks Pírata: Birgitta Jónsdóttir er formaður, Helgi Hrafn Gunnarsson er varaformaður og Ásta Guðrún Helgadóttir er ritari. Borist hefur tilkynning um þá breytingu á stjórn þingflokks Samfylkingarinnar að Valgerður Bjarnadóttir er varaformaður þingflokksins.

Forseta hefur borist eftirfarandi tilkynning frá þingflokki Sjálfstæðisflokks um mannabreytingar í nefndum þingsins, samanber 16. gr. þingskapa: Sigríður Á. Andersen tekur sæti Elínar Hirst sem varamaður í atvinnuveganefnd, Unnur Brá Konráðsdóttir tekur sæti Guðlaugs Þórs Þórðarsonar sem varamaður í atvinnuveganefnd, Vilhjálmur Árnason tekur sæti Ragnheiðar Ríkharðsdóttur sem varamaður í atvinnuveganefnd. Brynjar Níelsson tekur sæti Unnar Brár Konráðsdóttur sem aðalmaður í efnahags- og viðskiptanefnd, Hanna Birna Kristjánsdóttir tekur sæti Brynjars Níelssonar sem varamaður í efnahags- og viðskiptanefnd, Ásmundur Friðriksson tekur sæti Unnar Brár Konráðsdóttur sem varamaður í fjárlaganefnd, Hanna Birna Kristjánsdóttir tekur sæti Birgis Ármannssonar sem varamaður í fjárlaganefnd, Birgir Ármannsson tekur sæti Sigríðar Á. Andersen sem aðalmaður í stjórnskipunar- og eftirlitsnefnd, Sigríður Á. Andersen tekur sæti Elínar Hirst sem varamaður í stjórnskipunar- og eftirlitsnefnd, Guðlaugur Þór Þórðarson tekur sæti Vilhjálms Árnasonar sem varamaður í stjórnskipunar- og eftirlitsnefnd. Hanna Birna Kristjánsdóttir tekur sæti Birgis Ármannssonar sem aðalmaður í utanríkismálanefnd, Unnur Brá Konráðsdóttir tekur sæti Brynjars Níelssonar sem aðalmaður í velferðarnefnd, Elín Hirst tekur sæti Sigríðar Á. Andersen sem varamaður í velferðarnefnd, Hanna Birna Kristjánsdóttir tekur sæti Ragnheiðar Ríkharðsdóttur sem varamaður á NATO-þinginu, Ásmundur Friðriksson tekur sæti Brynjars Níelssonar sem varamaður í Norðurlandaráði, Vilhjálmur Árnason tekur sæti Sigríðar Á. Andersen sem varamaður í Norðurlandaráði, Ragnheiður Ríkharðsdóttir tekur sæti Birgis Ármannssonar sem varamaður í þingmannanefndum EFTA og EES, Haraldur Benediktsson tekur sæti Guðlaugs Þórs Þórðarsonar sem varamaður á þingi Öryggis- og samvinnustofnunar Evrópu. Þessar mannabreytingar skoðast samþykktar án atkvæðagreiðslu ef enginn hreyfir andmælum. Forseta hefur borist eftirfarandi tilkynning frá Samfylkingunni um mannabreytingar í nefndum þingsins, samanber 16. gr. þingskapa: Valgerður Bjarnadóttir tekur sæti Árna Páls Árnasonar sem aðalmaður í efnahags- og viðskiptanefnd, Árni Páll Árnason tekur sæti Helga Hjörvars sem varamaður í efnahags- og viðskiptanefnd, Árni Páll Árnason tekur sæti Valgerðar Bjarnadóttur sem aðalmaður í stjórnskipunar- og eftirlitsnefnd og Valgerður Bjarnadóttir tekur sæti Árna Páls Árnasonar sem varamaður í stjórnskipunar- og eftirlitsnefnd. Þessar mannabreytingar skoðast samþykktar án atkvæðagreiðslu ef enginn hreyfir andmælum. Forseta hefur einnig borist eftirfarandi tilkynning frá þingflokki Samfylkingarinnar: „Með hliðsjón af því að Ólína Kjerúlf Þorvarðardóttir tekur sæti á Alþingi í veikindaforföllum Guðbjarts Hannessonar, sem auk annarra trúnaðarstarfa er fulltrúi Samfylkingarinnar í Íslandsdeild Norðurlandaráðs, er það ósk þingflokks Samfylkingarinnar að við þessar óvenjulegu aðstæður, og vegna tilkynningarskyldu gagnvart Norðurlandaráði, gegni varaþingmaðurinn þeim trúnaðarstörfum sem Guðbjartur Hannesson er kosinn til, meðan forföllin vara. Í þessu felst þá meðal annars að Ólína verði á meðan aðalmaður í Norðurlandaráði. Ég óska eftir því að forseti tilkynni um þessa beiðni þegar gerð verður grein fyrir mannabreytingum í nefndum á þingsetningarfundi. Helgi Hjörvar, formaður þingflokks Samfylkingarinnar.“ Forseta hefur borist eftirfarandi tilkynning frá Vinstri hreyfingunni – grænu framboði um mannabreytingar í nefndum þingsins, samanber 16. gr. þingskapa: Katrín Jakobsdóttir tekur sæti Steingríms J. Sigfússonar sem aðalmaður í efnahags- og viðskiptanefnd, Steingrímur J. Sigfússon tekur sæti Svandísar Svavarsdóttur sem varamaður í efnahags- og viðskiptanefnd, Steinunn Þóra Árnadóttir tekur sæti Katrínar Jakobsdóttur sem aðalmaður í utanríkismálanefnd, Katrín Jakobsdóttir tekur sæti Steinunnar Þóru Árnadóttur sem varamaður í utanríkismálanefnd, Steingrímur J. Sigfússon tekur sæti Steinunnar Þóru Árnadóttur sem aðalmaður í velferðarnefnd og Steinunn Þóra Árnadóttir tekur sæti Lilju Rafneyjar Magnúsdóttur sem varamaður í velferðarnefnd. Þessar mannabreytingar skoðast samþykktar án atkvæðagreiðslu ef enginn hreyfir andmælum. Forseta hefur borist eftirfarandi tilkynning frá þingflokki Bjartrar framtíðar um mannabreytingar í nefndum þingsins, samanber 16. gr. þingskapa: Guðmundur Steingrímsson tekur sæti Páls Vals Björnssonar sem aðalmaður í allsherjar- og menntamálanefnd, Róbert Marshall tekur sæti Guðmundar Steingrímssonar sem varamaður í utanríkismálanefnd og Páll Valur Björnsson tekur sæti Bjartar Ólafsdóttur sem aðalmaður í velferðarnefnd. Þessar mannabreytingar skoðast samþykktar án atkvæðagreiðslu ef enginn hreyfir andmælum. Forseta hefur borist eftirfarandi tilkynning frá þingflokki Pírata um mannabreytingar í nefndum þingsins, samanber 16. gr. þingskapa: Ásta Guðrún Helgadóttir tekur sæti sem aðalmaður í umhverfis- og samgöngunefnd, Birgitta Jónsdóttir tekur sæti sem varamaður í allsherjar- og menntamálanefnd og Ásta Guðrún Helgadóttir tekur sæti sem varamaður í stjórnskipunar- og eftirlitsnefnd. Þessar mannabreytingar skoðast samþykktar án atkvæðagreiðslu ef enginn hreyfir andmælum.

Stefnuræða forsætisráðherra fyrir hönd ríkisstjórnarinnar, samanber 62. gr. þingskapa, verður flutt í kvöld og hefst umræðan kl. 19.40. Samkomulag er um að fyrirkomulag umræðunnar verði þannig að umferðir verði þrjár, 12 mínútur, sex mínútur og fimm mínútur, en forsætisráðherra hefur 20 mínútur til framsögu.

Leita þarf afbrigða frá þingsköpum, þ.e. lokamálsgrein 3. gr. þingskapa, um hvernig hluta skuli um sæti þingmanna. Samkomulag er milli forseta og formanna þingflokka um að leggja til að tekin verði frá sæti næst inngangi í salnum fyrir formennina, að þeir dragi innbyrðis um þessi sæti. Samkvæmt þessu hefur Ásmundur Einar Daðason sæti 8, Birgitta Jónsdóttir sæti 23, Brynhildur Pétursdóttir sæti 22, Helgi Hjörvar sæti 44, Ragnheiður Ríkharðsdóttir sæti 45 og Svandís Svavarsdóttir sæti 7. Enn fremur hefur orðið samkomulag um hvernig hluta skuli um sæti þingmanna þannig að hv. þingmenn Steinunn Þóra Árnadóttir og Björt Ólafsdóttir geti fengið sæti sem þeim hentar sérstaklega hér í salnum. Þetta er sæti 14 fyrir hv. þm. Steinunni Þóru Árnadóttur og sæti 32 fyrir hv. þm. Björt Ólafsdóttur. Skoðast þessi afbrigði samþykkt ef enginn hreyfir andmælum.